Det skriver P4 Nordjylland. Det har ikke været muligt at finde frem til hverken gerningsmænd, gerningssted eller den taxachauffør, der skulle have transporteret voldtægtsofferet og gerningsmændene. Derfor indstiller Nordjyllands Politi nu efterforskningen af en voldtægt, der ifølge anmelderen skulle være foregået natten til den 14. august. En 22-årig kvinde anmeldte dengang, at hun havde mødt tre mænd ved en bytur i Jomfru Ane Gade i Aalborg. Hun aftalte at dele en taxa hjem med mændene, men i stedet for at blive kørt hjem forklarede pigen, at hun endte i en lejlighed i Aalborg Øst, hvor hun blev voldtaget af to af de tre mænd. Sagen bliver kun genoptaget, hvis der bliver indbragt nye oplysninger i sagen.

Opsummering:
Nordjyllands Politi har besluttet at sætte efterforskningen af en voldtægt i bero, der skulle være foregået natten til den 14. august. Politiet har ikke fundet frem til hverken vidner eller gerningsmænd.